Gerd Janne Kristoffersen

Gerd Janne Kristoffersen (født 18. november 1952 i Verdal) er en norsk tidligere politiker (Ap) og tidligere fungerende og assisterende fylkesmann. Hun var ordfører i Verdal 1999–2005 og var innvalgt på Stortinget fra Nord-Trøndelag i perioden 2005–2013. Hun var assisterende fylkesmann i Nord-Trøndelag og konstituert som fylkesmann fra 1. oktober 2017 til embetet ble nedlagt ved årsskiftet 2017/2018. Deretter var hun assisterende fylkesmann i Trøndelag til hun gikk av med pensjon i 2019.Gerd Janne Kristoffersen - Store norske leksikonNå blir Gerd Janne fungerende fylkesmann - innherred.no 14. september 2017Kirsti Welander vil bli assisterende fylkesmann i Trøndelag . adressa.no (krever innlogging). Besøkt 23. september 2021.

 Bakgrunn og yrkeskarriere 
Hun er utdannet sykepleier fra Innherred sykepleierhøgskole fra 1974, og har senere videreutdannet seg i ledelse og pedagogikk. Hun har hatt ulike stillinger som sykepleier, faglærer og oversykepleier, det meste av tiden ved Innherred sykehus.

 Politisk arbeid 
Hun var medlem av Verdal kommunestyre og formannskap 1991–1995, medlem av Nord-Trøndelag fylkesting 1995–1999 og ordfører i Verdal 1999–2005. Av tillitsverv i partiet kan nevnes nestleder i Nord-Trøndelag Arbeiderparti 1997–1999, medlem av Arbeiderpartiets landsstyre 1997–1999, medlem av Arbeiderpartiets gruppestyre på Stortinget 2008–2009 samt leder i Nord-Trøndelag Arbeiderparti 2008–2012. Hun var innvalgt på Stortinget fra Nord-Trøndelag i 2005, hvor hun satt i Stortingets finanskomité. Hun ble gjenvalgt ved stortingsvalget i 2009 og var medlem i Kirke-, utdannings- og forskningskomiteen. 

 Stortingskomiteer 
 2009–2013 medlem i Finanskomiteen
 2005–2009 medlem i Kirke-, utdannings- og forskningskomiteen
 2005–2009 varamedlem i Valgkomiteen

 Referanser 

 Eksterne lenker 


  «Kristoffersen, Gerd Janne» - Steinkjærleksikonet

Kategori:Stortingsrepresentanter fra Ap
Kategori:Stortingsrepresentanter for Nord-Trøndelag
Kategori:Stortingsrepresentanter 2009–2013
Kategori:Stortingsrepresentanter 2005–2009
Kategori:Ordførere i Verdal
Kategori:Ap-ordførere i Nord-Trøndelag
Kategori:Personer fra Verdal kommune